**ELŐTERJESZTÉS**

Tiszavasvári Város Önkormányzata Képviselő-testületének

2018. október 25-én tartandó rendes ülésére

#### Az előterjesztés tárgya: TOP-3.2.2-15 kódszámú ,,Komplex energetikai fejlesztések Tiszavasváriban” című pályázat közbeszerzési eljárásának ismételt megindításáról

Melléklet:

A napirend előterjesztője: Szőke Zoltán polgármester (előadó)

Az előterjesztést készítette: Dampf-Kiss Brigitta (témafelelős)

Az előterjesztés ügyiratszáma: TPH/600-/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 6.1 pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2018. október 24.

##### Dampf-Kiss Brigitta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Dampf-Kiss Brigitta

## ELŐTERJESZTÉS

### A Képviselő-testülethez

**TOP-3.2.2-15 kódszámú ,,Komplex energetikai fejlesztések Tiszavasváriban” című pályázat közbeszerzési eljárásának ismételt megindításáról**

Tisztelt Képviselő-testület!

A Képviselő-testület 2018. augusztus 29. napján a 220/2018.(VIII.29) Kt. számú határozatában arról döntött, hogy a TOP-3.2.2-15-SB1-2016-00012 azonosítószámú ,,Komplex energetikai fejlesztések Tiszavasváriban” című pályázat, melyben napelem és hőszivattyú kerül kihelyezésre különböző önkormányzati épületekre, közbeszerzését érvényteleníti, azon okokra hivatkozva, hogy az ajánlattevők a hiánypótlást nem megfelelő módon teljesítették, illetve a felvilágosításokat csak részben adták meg.

Ez okból kifolyólag, a közbeszerzés újbóli kiírása szükséges. Mivel a Közreműködő Hatósághoz benyújtott műszaki változás bejelentés még nem került elfogadásra, - amely a Fülemüle Óvoda és az Ifjúság utcai Általános Iskola közös villanyóra mérője miatt volt szükséges - ezért az új közbeszerzést feltételes közbeszerzésként szükséges kiírni, ami azt jelenti, hogy eredményes eljárás esetén a szerződéskötés feltétele a változás bejelentés elfogadása, vagyis szerződéskötésre akkor kerülne sor, ha a Közreműködő Hatóság a változás bejelentést jóváhagyja.

Az eljárás megindításához szükséges felhívást a Nívó-Clean Bt. (4275 Monostorpályi, Bajcsy Zs. u. 1/C) elkészítette, mely a határozat-tervezet mellékletét képezi. A beszerzési eljárás a közbeszerzésekről szóló 2015. évi CXLIII. törvény (*továbbiakban: Kbt.*) 115. § (1) bekezdése alapján nyílt eljárás nemzeti eljárásrendben irányadó szabályai szerint, mely az elektronikus közbeszerzési rendszeren belül kerül lefolytatásra. Ahogyan fentebb már jeleztem a pályázatot illetően műszaki változás bejelentés elbírálása van folyamatban, ezért a közbeszerzés feltételesen kerül lefolytatásra. A Kbt. jelen eljárásra irányadó szabályai értelmében az Önkormányzat az eljárást megindító ajánlati felhívás közzététele helyett legalább öt – a szerződés teljesítésére való alkalmasság feltételeit az Önkormányzat megítélése szerint teljesíteni képes – gazdasági szereplőnek köteles egyidejűleg azt megküldeni. Az ajánlattételre felhívandó gazdasági szereplők kiválasztásakor az egyenlő bánásmód elvének megfelelően és lehetőleg különösen a mikro-, kis- vagy középvállalkozások részvételét biztosítva kell eljárni.

Az új eljárás lefolytatásához szükséges 100.000 Ft hatósági díj, valamint az elektronikus közbeszerzés díja, mely 40.000 Ft már nem számolható el a pályázatban, ezért az önkormányzatnak ezeket az összegeket önerőként szükséges hozzátennie.

Kérem a Tisztelt Képviselő-testületet, hogy a fenti körülmények figyelembevételével szíveskedjen apályázat megvalósításához szükséges közbeszerzési eljárás lefolytatásáról - a határozat-tervezetnek megfelelően - döntést hozni.

Tiszavasvári, 2018. október 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2018. (X.25.) Kt. számú**

**határozata**

**TOP-3.2.2-15 kódszámú ,,Komplex energetikai fejlesztések Tiszavasváriban” című pályázat közbeszerzési eljárásának ismételt megindításáról**

Tiszavasvári Város Önkormányzata Képviselő-testülete

1. Elfogadja a Nívó-Clean Bt. (4275 Monostorpályi, Bajcsy Zs. u. 1/C) által elkészített, a határozat mellékletét képező, a TOP-3.2.2-15-SB1-2016-00012 kódszámú„Komplex energetikai fejlesztések Tiszavasváriban”című pályázat kiviteli munkáival kapcsolatos közbeszerzési ajánlattételi felhívás tartalmát a határozat-tervezet melléklete szerinti tartalommal.
2. Vállalja, hogy a szükséges 140.000 Ft eljárási díjakat önerőként biztosítja a pályázathoz és felkéri a Jegyzőt, hogy gondoskodjon a szükséges fedezet biztosításáról Tiszavasvári Város 2018 . évi önkormányzati költségvetésében.
3. Felkéri a polgármestert, hogy

* gondoskodjon az ajánlattételi felhívás megküldéséről öt vállalkozó részére,
* az eljárás eredményéről tájékoztassa a Képviselő-testületet.

**Határidő:** azonnal, illetve esedékességkor **Felelős:** Szőke Zoltán polgármester