**ELŐTERJESZTÉS**

**Tiszavasvári Város Önkormányzata Képviselő-testületének**

**2018. október 25-én tartandó ülésére**

Az előterjesztés tárgya: Forgalomszabályozó eszközök kihelyezése

Melléklet: 5 db térkép részlet és helyszíni fotó

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/27166-1/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18 pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2018. október 19.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése**

Tisztelt Képviselő-testület!

A lakosság részéről több jelzés is érkezett tükör és közlekedési táblák kihelyezésével kapcsolatosan. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A forgalomszabályozó eszközök kihelyezése érkezett javaslatok a következőek:

- A Bajcsy-Zsilinszky Endre u. – Árpád u. kereszteződésébe egy domború tükör kihelyezésére lenne szükség, mivel a sarkon lévő háztól és az előtte lévő sövénytől a főútra való kikanyarodás nehézséget okoz, nem belátható a Tiszalök irányából érkező forgalom.

- A Pethe Ferenc u. – Árpád u. kereszteződésében egy domború tükör kihelyezését kérték annak érdekében, hogy az érkező forgalom láthatóvá váljon, mivel az utca kanyarodása és a sarki ház miatt nem belátható az útszakasz.

- A Kabay János u. – Eszterházy u. kereszteződésébe is szükség van egy domború tükör kihelyezésére, mivel a Gyári csemege előtt parkoló gépjárművektől, nem lehet a főútra biztonságosan kikanyarodni.

- A Hősök u. - Bajcsy-Zsilinszky Endre u. kereszteződésébe egy domború tükör kihelyezésére lenne szükség, mivel a kanyarodó főútvonal miatt a Tiszalök irányából érkező gépjárművek nehezen észlelhetőek.

- A Tompa Mihály u. – Nagybecskerek u. kereszteződésébe a Nagybecskerek utca felől 1-1 db „Elsőbbségadás kötelező” közlekedési tábla kihelyezése segítene a biztonságosabb közlekedésben.

A megvalósításhoz szükséges táblák, bilincsek és oszlopok beszerzésének költségvonzata van, mely szerint a táblák és tükrök nettó 218.160,-Ft, az oszlop nettó 36.600,-Ft, a bilincs nettó 3.200,-Ft, azaz **összesen nettó 257.960,-Ft.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2018. október 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2018. (X.25.) Kt. számú**

**határozata**

**Forgalomszabályozó eszközök kihelyezése**

Tiszavasvári Város Önkormányzata Képviselő-testülete, mint a helyi közutak kezelője

* 1. Elrendeli a közlekedés biztonságosabbá tétele érdekében 1-1 db domború tükör kihelyezését az alábbi helyszínekre:
  + A Bajcsy-Zsilinszky Endre u. – Árpád u. kereszteződésébe.
  + A Pethe Ferenc u. – Árpád u. kereszteződésében.
  + A Kabay János u. – Eszterházy u. kereszteződésébe.
  + A Hősök u. - Bajcsy-Zsilinszky Endre u. kereszteződésébe.

1. Elrendeli a közlekedés biztonságosabbá tétele érdekében 1-1 db „Elsőbbségadás kötelező” közlekedési tábla kihelyezését a Tompa Mihály u. – Nagybecskerek u. kereszteződésébe a Nagybecskerek utca felől.
2. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 2018. december 1. **Felelős:** Szőke Zoltán polgármester